# BLSZ TÉLI TEREMLABDARÚGÓ TORNA VERSENYKIÍRÁSA 2017/2018

## Verseny célja:

A téli holt idény hasznos eltöltése.

## Verseny rendezője:

MLSZ Budapesti Igazgatósága

**Nevezési díj:** 10.000 Ft / csapat (TAO kedvezmény nélkül 100.000 Ft/csapat)

**Nevezési határidő:** 2017. november 17. (péntek) 12.00 óra

**Helyszín:** Budafoki MTE Sportcsarnoka (1222 Budapest, Promontor utca 89/A)

**Bajnokság ideje:** 2017. december 10. (vasárnap) - Selejtezők

2017. december 16. (szombat) - Selejtezők

2017. december 17. (vasárnap) - Selejtezők

2018. január 06. (szombat) - Középdöntő

**Döntő:** 2018. január 07. (vasárnap) - Döntő

**Játéknapok:** szombat, vasárnap

## Részvétel:

A bajnokságban azon csapatok, egyesületek indulhatnak, amelyek részt vesznek a BLSZ felnőtt nagypályás bajnokságaiban, valamint akik a BLSZ (MLSZ) által kibocsátott szabályos igazolással, érvényes játékengedéllyel, valamint sportorvosi igazolással rendelkeznek. Az eredeti (nem fénymásolt) versenyengedélynek és sportorvosi kártyának a torna ideje alatt a helyszínen kell lennie! Maximum 24 csapat nevezését tudjuk elfogadni!

**Díjazás:** serleg, tárgyjutalom, oklevél (minden résztvevő egyesület tárgyjutalomban részesül)

## Lebonyolítás módja:

Csoportokban körmérkőzéssel. A csapatok nevezésének elfogadásáról a Szervező Bizottság dönt. A csoportokon belüli sorrend 1 napos torna keretében dől el.

A selejtezőkből a középdöntőbe összesen 12 csapat kerül. A középdöntőből a döntőbe összesen 8 csapat kerül.

A részletes lebonyolítási rendet a nevezők száma alapján a Versenybizottság határozza meg.

A mérkőzésen a kispályás labdarúgás szabályai érvényesek, az alábbi kiemelésekkel:

Csapatlétszám: 5 mezőnyjátékos, 1 kapus. Összesen 12 játékos nevezhető mérkőzésenként.   
A pályára lépéshez szükséges legkisebb létszám 3+1 fő.

Az egyenes kieséses szakaszban, amennyiben a mérkőzés végén döntetlen az eredmény, a játék büntetőrúgásokkal folytatódik. A gólvonaltól 8 méterre – és csapatonként 3-3 db büntetőrúgással zajlanak.

**Játékidő**: 2x15 perc futó órával, a két félidő között szünet nincs.  
A döntő mérkőzései: 2 x20 perc.

## Játéktér:

Mérete: 28x44 m. A kapuk mérete 5x2 m. A játékteret fából készült palánk határolja.  
A palánkról visszapattanó labda játékban marad, a kapuk feletti, mögötti hálóról és a lámpákról visszapattanó labdákesetén nem.

## Felhívjuk a csapatok figyelmét a pontos megjelenésre, mert várakozási idő nincs! A labdáról minden csapat maga gondoskodik!

Minden csapat két eltérő színű mezről köteles gondoskodni! **Stoplis cipő használata tilos!! A sípcsont védő használata kötelező!**

## Csere:

Cserélni folyamatosan lehet, de csak a saját térfelén lévő csere zónánál. A palánkon ki - és beugrani tilos! A kapuscserét a játékvezetőnek jelezni kell, és csak akkor lehet cserélni, ha a labda nincs játékban. Palánkon keresztül történő csere esetén a játékos büntetése 2 perces kiállítás. (Ha ez idő alatt gólt kap a csapat, akkor sem egészülhetnek ki.)

## Versenyjegyzőkönyv:

A versenyjegyzőkönyvet minden alkalommal a torna vezetője biztosítja, melyet mindkét csapatnak a mérkőzés megkezdése előtt ki kell tölteni.

## A mérkőzésre kiírt csapat távolmaradása:

Amennyiben a hivatalos kezdési időpontban valamelyik csapat nem jelenik meg, vagy csak olyan létszámban, hogy a mérkőzés nem játszható le, a vétlen csapat 3-0 gólkülönbséggel kapja a mérkőzés 3 pontját.

## Helyezések eldöntése:

A bajnokság helyezési sorrendjét a bajnoki mérkőzéseken szerzett pontok összesítése (összege) határozza meg.

Győzelemért 3 pont

Döntetlenért 1 pont Vereségért 0 pont jár.

## A csapatok között azonos pontszám esetén a sorrendet:

* több győzelem
* gólkülönbség
* több rúgott gól
* az egymás ellen játszott mérkőzések pontkülönbsége
* az egymás ellen játszott mérkőzések gólkülönbsége
* sorsolás dönti el.

## Egyéb rendelkezések:

Fegyelmi kérdésekben a fegyelmi jogkört a játékosok, csapatvezetők és csapatok felett a BLSZ Fegyelmi Bizottsága gyakorolja. Fegyelmi ügyekben az MLSZ Fegyelmi szabályzata az irányadó.  
A végleg kiállított játékos helyett 5 perc után visszajöhet egy másik játékos. (Ha ez idő alatt gólt kap a csapat, akkor sem egészülhetnek ki.) Figyelembe véve, hogy a minimális létszám 3+1 fő, aminek folyamatosan meg kell lennie a mérkőzés folyamán, ez alól a kiállítás sem kivétel.

## Óvás:

Óvást 2 példányban kell benyújtani a tornavezetőnek. Az óvás díja 5.000,- Ft, amelyet az óvással egy időben a tornavezetőnek kell megfizetni. Az óvás díja visszajár az egyesületnek, ha az óvás megalapozott volt, viszont a vétkes csapat az óvási díjat köteles a BLSZ pénztárában befizetni. Amennyiben ez nem történik meg, a vétkes csapat a következő fordulóban nem vehet részt.

## A mérkőzés halasztása:

A kiírt mérkőzéseket elhalasztani nem lehet.

**Záró rendelkezések**: Jelen versenykiírás 2017. október 27-tól lép hatályba.   
A versenykiírás nem szabályozott kérdéseiben az MLSZ szabályzatai az irányadóak.

## Kiegészítés a Versenykiíráshoz:

* Minden játékos csak 1 csapatban szerepelhet!
* II. csapatok esetén csak olyan játékos szerepelhet (a csapatban), akik az őszi szezonban a Szövetséghez leadott II. csapat keretéhez tartoztak. Kivételt képezhet 2 (két) játékos.  
  Az első mérkőzés előtt le kell adni az erről szóló kimutatást az egyesületnek a torna szervező felé!

Czakó Tibor Szervező Bizottság Elnök